jkorsvik/nowiki_second_scrape_merged huggingface dataset:
Pseudomanga

Pseudomanga er en betegnelse for tegneserier som i tegnestil er inspirert av mangaserier. Pseudomanga er vanligvis laget i Europa eller USA. Også koreanske manhwa og kinesiske manhua kan sies være typer av pseudomanga.
Noe som ofte skiller en manga fra en pseudomanga er at mange av skapere av den siste kategorien bare benytter en japanskinspirert tegnestil og ikke den klassiske japanske grafiske fortellerteknikken.


== Svensk manga ==
Termen "svensk manga" er et begrep benyttet på folkemunne for pseudomanga laget i Sverige.
Begrepet er omdiskutert blant Japan-inspirerte tegneserietegnere og en del hevder at ordet brukes feil. Kritikerne mener at manga bare er et synonym for tegneserie, og man like gjerne skulle kunne kalle det en svensk comic eller svensk tegneserie. 
En annen vanlig kritikk mot begrepet er mer formmessig og går ut på at manga av disse seriene er tradisjonelt "svenske" serier med japanskinspirerte figurer, men med vestlig fortellerteknikk o.s.v.


== Kjente pseudomanga ==
Usagi Yojimbo – av japanskamerikaneren Stan Sakai.
W.I.T.C.H. – italiensk Disneyserie av Elisabetta Gnone.
Monster Allergy – italiensk serie av Katja Centomo.
Deadboy Detectives og Death: at Death's Door – Sandman-spinoffer av amerikaneren Jill Thompson.
Kylion – italiensk science fiction-serie av Francesco Artibani.
Ninja Highschool – amerikansk serie av Ben Dunn.


=== Svensk pseudomanga ===
Kick Off! – av Yokaj Studio.
stål mot blått – av Soya fra Yokaj Studio.
Kishako, sportreportern – svensk sportsserie av Pidde Andersson og Åsa Ekström.
Lova – av Natalia Batista.
Tokyo by Night – svensk serie av Åsa Ekström.
Stall Norrsken – svensk romanserie med serieinnslag av Noomi Hebert, Lena Ollmark og Åsa Ekström.
Tegnerkollektivene Yokaj Studio, Nosebleed Studio og ReYa.


== Se også ==
Manga
Manhwa
Manhua
Markus Mus

Markus Mus er en marginal tegneseriefigur i «museuniverset». Han er faren til Minni Mus, og bor på en gård. 


== Opptreden ==
Markus Mus ble for første gang introdusert i tegneseriestripen Mr. Slicker and the Egg Robbers i 1930, og var med i en del historier på 1930-tallet etter det.Som person er han fremstilt som en gammel mus med skjegg og briller. Ellers er det veldig lite som kan sies om ham fordi han nesten aldri viser seg.


== Markus Mus på andre språk ==


== Referanser ==


== Kilder ==
Coa.inducks.org - Marcus Mouse
Arne Tumyr

Arne Tumyr (født 1933) er en norsk presse- og foreningsmann. Han har hatt verv som lokallagsleder og fylkesleder Human-Etisk Forbund (HEF), men det kom til brudd mellom HEF og Tumyr da flertallet i organisasjonen var imot hans syn på islam, som det ikke anså som religionskritikk. Fra 2007 til 2014 ledet han Stopp islamiseringen av Norge (SIAN).


== Arbeid ==
Arne Tumyr begynte som journalistlærling i avisa Nordlands Framtid i Bodø i 1956. Han var redaksjonssekretær i Sunnmøre Arbeideravis og seinere journalist i Bergens Arbeiderblad. I 1970 ble han ansatt som redaktør i Larvik-avisa Nybrott og hadde den stillingen til den ble lagt ned i 1984. Deretter ble han redaktør i avisa Sørlandet.
Tumyr dannet Human-Etisk Forbunds bergensavdeling i 1967. Han ble siden fylkesleder for Human-Etisk Forbund (HEF) i Vest-Agder og aktiv medlem av Fremskrittspartiet. Han ble bedt om å trekke seg fra vervet etter det innvandringskritiske leserinnlegget «Stopp islamiseringen av Norge» i Fædrelandsvennen i 1999.Tumyr skrev mens han var fylkesleder i HEF to leserinnlegg hvor han uttrykte sterk støtte til Øystein Hedstrøm og Vidar Kleppe. Han sammenlignet der islam med nazismen, og mente at «Hedstrøm og Kleppe vil om 100 år fremstå som lysende enere – fordi de advarte mot en slik politisk kult».
Styreleder Brit Nustad i HEF uttalte at Tumyrs meninger «oser av menneskeforakt og spiller på fremmedfrykt og rasisme». Tumyr gikk til sak, og i 2005 ble HEF dømt for ærekrenkelser og til å betale oppreisning.Arne Tumyr var lenge medlem av Det norske Arbeiderparti, men skiftet til Fremskrittspartiet og var en periode leder for lokallaget i Kristiansand. Han er i dag ikke medlem av noe politisk parti, men var i fra 2007 til årsmøtet i 2014 formann for Stopp islamiseringen av Norge (SIAN).
Tumyr har også skrevet debattbøkene Knut Hamsun og hans kors (utgitt på Norgesforlaget 1996) og Vardene brenner! (Kolofon forlag 2008). Ifølge forlagets omtale tas det i Vardene brenner! «et oppgjør med jødedommen, kristendommen og islam», og islam omtales som et «totalitært system».


== Breivik-saken ==
I forbindelse med rettssaken mot terroristen Anders Behring Breivik våren 2012 sa Arne Tumyr i flere intervjuer at han tok avstand fra Breiviks handlinger og ideologi, men sluttet seg til enkelte av hans islamkritiske utspill, for eksempel at «islam er en trussel mot det europeiske og norske samfunn».


== Referanser ==


== Eksterne lenker ==
Intervju i nettavisen 2009
Garfield Reid

Garfield Reid (født 14. januar 1981) er en jamaicansk fotballspiller som i juni 2010 spiller for Waterhouse FC. Han har tidligere spilt for Rivoli United. 
Reid ble den første jamaicanske fotballspilleren i norsk toppfotball da han signerte en halvt års låneavtale med Hamarkameratene i juli 2004. Han fikk ikke førstelagskamper for Ham-Kam, men spilte en rekke kamper for andrelaget i tredje divisjon. Ham-Kam valgte ikke å benytte seg av opsjonen for kjøp av spilleren, og Reid dro tilbake til Rivoli United. Han var i tiden etter også på prøvespill hos Toronto FC, uten å få kontrakt.


== Landslagsspill ==
Reid debuterte på Jamaica i februar 2004 mot Uruguay og har til dags dato spilt 26 kamper. Han deltok blant annet i kamper under landets kvalifisering for Fotball-VM i 2006.


== Referanser ==


== Eksterne lenker ==
(en) Garfield Reid – national-football-teams.com 
(en) Garfield Reid – FBref 
HamKam.no – Garfields spillerprofil hos Hamarkameratene
Nybrott

Nybrott kan blant annet henvise til:


== Ordbetydning ==

Nyryddet jordbruksmark eller et sted der man nylig har brutt jord
I overført betydning: Pionérarbeid


== Aviser og bøker ==
Nybrott (Larvik), en tidligere Arbeiderparti-avis i Larvik i Vestfold som kom med siste nummer 18. august 1984.
Nybrott (Ålesund), en tidligere avis i Ålesund som  ble nedlagt i 1907. Forfatteren Johan Falkberget var redaktør av avisa det siste året.
En bok utgitt 1941 av misjonæren Asbjørn Aavik (1902–1997)


== Foreninger og annet ==
IL Nybrott, et idrettslag i Stjørdal stiftet 1902
En rekke andre småforeninger, deriblant et sosialdemokratisk ungdomslag i Fredrikstad, Losje Nybrott på Nanset og et ungdomslag i Alsvåg
Et årlig konsertarrangement i Oslo for amatørband
Kim Wilde

Kim Smith (født 18. november 1960), bedre kjent som Kim Wilde, er en engelsk pop-sanger.
Hun fikk suksess i 1981 med new wave-klassikeren «Kids in America», som kom på andreplass på hitlisten i Storbritannia. Hun fikk først suksess i USA i 1987 med låta «You Keep Me Hangin' On», som er en coverlåt av The Supremes. I 1988 hadde hun en hit med «You Came» som gikk til topps i Danmark og Sverige, og havnet på 3.-plass i Storbritannia. «Never Trust a Stranger» fra samme år gikk også til topps i Sverige, og nådde 7.-plass i Storbritannia. Etter dette har hun kun hatt en førsteplass, med sangen «Anyplace, Anywhere, Anytime» med Nena, i Tyskland (2003).
Siden 1998 har hun jobbet som gartner ved siden av musikken.Hun er datter av Marty Wilde.


== Diskografi ==
Kim Wilde (1981)  UK #3, US #86
Select (1982)  UK #19
Catch as Catch Can (1983)  UK #90
Teases & Dares (1984)  UK #66, US #84
Another Step (1986)  UK #88, US #40
Another Step (Deluxe edition 1987) UK #73
Close (1988)  UK #8, US #114
Love Moves (1990)  UK #37
Love Is (1992)  UK #21
The Singles Collection 1981–1993 (1993)  UK #11
Now & Forever (1995)
The Very Best of Kim Wilde (2001)
Never Say Never (2006)
Come Out and Play (2010)
Snapshots (2011)


== Referanser ==


== Eksterne lenker ==
(en) Offisielt nettsted 
(en) Kim Wilde – kategori av bilder, video eller lyd på Commons 
(en) Kim Wilde – galleri av bilder, video eller lyd på Commons 
(en) Kim Wilde på Internet Movie Database 
(en) Kim Wilde hos The Movie Database 
(en) Kim Wilde på Apple Music 
(en) Kim Wilde på Boomplay 
(en) Kim Wilde på Discogs 
(en) Kim Wilde på MusicBrainz 
(en) Kim Wilde på SoundCloud 
(en) Kim Wilde på Spotify 
(en) Kim Wilde på Songkick 
(en) Kim Wilde på Last.fm 
(en) Kim Wilde på Last.fm 
(en) Kim Wilde på Genius — sangtekster 
Kim Wilde på Twitter 
Kim Wilde på Facebook 
Kim Wilde på Instagram 
Kim Wilde på Instagram 
(en) Kim Wilde på YouTube 
(en) Kim Wilde på YouTube 
Kim Wilde på Myspace
Samland bispedømme

Samland bispedømme var et av ni bispedømmer som eksisterte i De tyske riddernes ordensstat. Bispedømmet ble grunnlagt i 1243 samtidig med de tre andre bispedømmene i Preussen (Pomesania, Kulm og Ermland bispedømme), og utgjorde den nordlige delen av det senere Øst-Preussen. Det ble oppkalt etter det gammelprøyssiske landskapet Samland, som Den tyske ridderorden hadde kristnet/erobret.
Den tyske ridderorden var også verdslig hersker over to tredjedeler av bispedømmet. Resten var formelt i biskopen av Samlands besittelse (utgjorde altså et høystift). På det kirkelige plan lå de prøyssiske bispedømmene fra 1255 under Rīga erkebispedømme. Biskopens residens lå i Fischhausen (i dag Primorsk), men bispedømmets katedral var domkirken i Königsberg (Kaliningrad).
1523 gikk den daværende biskopen av Samland og Pomesania, Georg von Polenz, over til den lutherske lære. To år senere ble De tyske riddernes ordensstat sekularisert, og reformasjonen innført. Territoriet ble omvandlet til det verdslige, protestantiske hertugdømmet Preussen. Samland bispedømme ble derfor opphevet. Frem til 1587 fantes det imidlertid protestantiske biskoper av Samland. Først i 1820 ble Samland igjen del av et katolsk bispedømme, nemlig av Ermland bispedømme, som hadde overlevd reformasjonen.
Gevingåsen tunnel

Gevingåsen tunnel er en jernbanetunnel mellom Hommelvik og Hell på Nordlandsbanen. Tunnelen ble tatt i bruk 15. august 2011 og offisielt åpnet 23. august 2011. Byggingen av tunnelen reduserte reisetiden mellom Stjørdal og Trondheim med fire–fem minutter. Kapasiteten på strekningen mellom Hommelvik og Hell ble økt fra 5,4 til 8 tog per time, samtidig som strekningen mellom Hommelvik og Hell stasjoner ble 1 627 meter kortere enn den gamle. En annen positiv konsekvens av tunnelen er at en rasutsatt og vedlikeholdstung strekning kunne legges ned, noe som er sikkerhetsmessig og økonomisk gunstig. Det gamle sporet mellom Muruvik og Hommelvik vil bli revet, mens strekningen fra Muruvik i retning Hell opprettholdes som sidespor. Over kulverten i Hommelvik er det anlagt en ny rundkjøring på fylkesvei 950.


== Tekniske data ==
Tunnelen er 4 400 meter lang med enkeltspor, og totalt ble det lagt 5 700 meter nytt spor i forbindelse med nybyggingen. Kostnadsrammen var på 677 millioner kroner, og det første toget passerte gjennom tunnelen før klokken 6 om morgenen, mandag 15. august 2011. Gjennomslag i tunnelen skjedde 12. august 2010. Tunnelen er klargjort for en eventuell, fremtidig elektrifisering av strekningene mellom Trondheim – Steinkjer og Trondheim – Storlien, og dessuten er forberedelser for å kunne drive et tunnelløp parallelt med dette truffet, og kulverten i Hommelvik er bygget slik at det er plass til et spor til.Drivingen gav 400 000 kubikkmeter masse som ble brukt av Avinor i forbindelse med utvidelsen av Trondheim Lufthavn, Værnes. Tunnelen krysser 17 meter under Helltunnelen på E6, og det er en rømningsvei mellom tunnelene, en felles rømningsvei, samt to rømningsveier som munner ut i Muruvik.


== Referanser ==


== Eksterne lenker ==
Jernbaneverkets prosjektside om Gevingåsen tunnel
Pomesania bispedømme

Pomesania bispedømme var et av ni bispedømmer som eksisterte i De tyske riddernes ordensstat. Bispedømmet ble grunnlagt i 1243 samtidig med de tre andre bispedømmene i Preussen (Kulm, Ermland og Samland bispedømme), og utgjorde den nordøstlige delen av det senere Vest-Preussen. Det ble oppkalt etter det gammelprøyssiske landskapet Pomesania, som Den tyske ridderorden hadde kristnet/erobret.
Den tyske ridderorden var også verdslig hersker over to tredjedeler av bispedømmet. Resten var formelt i biskopen av Pomesanias besittelse (utgjorde altså et høystift). På det kirkelige plan lå de prøyssiske bispedømmene fra 1255 under Rīga erkebispedømme. Biskopens residens lå i Riesenburg (i dag Prabuty), men bispedømmets katedral var domkirken i Marienwerder (Kwidzyn).
1523 gikk den daværende biskopen av Pomesania og Samland, Georg von Polenz, over til den lutherske lære. To år senere ble De tyske riddernes ordensstat sekularisert, og reformasjonen innført. Territoriet ble omvandlet til det verdslige, protestantiske hertugdømmet Preussen. Pomesania bispedømme ble derfor opphevet. Frem til 1587 fantes det imidlertid protestantiske biskoper av Pomesania. De delene av Pomesania som ved den andre freden i Thorn (1466) hadde falt til Polen, forble derimot katolske og ble lagt til Kulm bispedømme.
Kolli

Et kolli (flertallsformen kolli har etter hvert i praksis avløst den korrekte entallsformen kollo) er en selvstendig enhet i et vareparti som sendes som fraktgods. Ordet er dannet av det italienske collo (hals), og betød opprinnelig altså «det man kan bære på nakken».
Et kolli kan ha størrelse fra et brev til en stor pakket eller upakket produktenhet.  Vanligvis inneholder et kolli flere produkter som sendes fra en selger til en kunde. En forsendelse kan fordeles på flere kolli dersom størrelsen på forsendelsen og pakkingen tilsier det.
Et kolli består av et pakkeinnhold og en emballasje. Pakkingen utføres for å tjene formålet, med kartonger, trekasser, fyll- og støtdempningsmateriale eller spesielle utførelser. Også en container kan fungere som et kolli og inneholde en forsendelse eller en del av en forsendelse.
Hey Monday

Hey Monday er et amerikansk pop punk-band fra West Palm Beach, Florida. Det ble dannet i 2007. Medlemmene er Cassadee Pope (vokal), Michael «Jersey» Moriarty (bassgitar), Mike Gentile (gitar), Alex Lipshaw (rytmegitar) og Elliot James (trommer).


== Historie ==
Vokalist Cassadee Pope ble oppdaget av Richard Reines fra Drive-Thru Records som 17-åring før hun hadde spilt inn noe musikk. Etter at hun hadde fullført high school, startet hun Hey Monday med Mike Gentile, Elliot James, Alex Lipshaw og Jersey Moriarty. Alex Wilhelm, fra A&R Website CrazedHits.com, oppdaget Hey Monday etter at bandet hadde blitt dannet av Pope.Bandet begynte å turnere 22. september 2008 med The Cab, The Academy Is..., We the Kings, A Rocket to the Moon, This Providence og Carolina Liar, for å promotere debutalbumet deres, Hold On Tight, som ble gitt ut over hele verden 7. oktober 2008 av Decaydance Records og Columbia Records.Hey Monday støttet Fall Out Boy gjennom 2009 på turnéen deres, som gikk til Storbritannia, i mange land i Europa, samt Japan, Singapore, Filippinene, Malaysia, Australia og New Zealand. 30. april 2009 annonserte bandet sin første headliner-turné, kalt Let's Make a Mess Tour, sponset av Myspace Music. Cassadee Pope gjorde en opptreden i Fall Out Boys musikkvideo «America's Suitehearts» og en gjesteopptreden i Degrassi: The New Generation.


== Medlemmer ==
Cassadee Pope – vokal, gitar (2007-nåtid)
Mike Gentile – gitar, bakgrunnsvokal (2007-nåtid)
Alex Lipshaw – rytmegitar, bakgrunnsvokal (2007-nåtid)
Michael «Jersey» Moriarty – bassgitar, bakgrunnsvokal (2007-nåtid)
Elliot James – trommer, slagverk (2007-nåtid)


== Diskografi ==


=== Album ===
2008: Hold on Tight


=== EP-er ===
2010: Beneath It All


=== Singler ===
2008: Homecoming
2009: How You Love Me Now


== Referanser ==


== Eksterne lenker ==
(en) Hey Monday – kategori av bilder, video eller lyd på Commons 
(en) Hey Monday – galleri av bilder, video eller lyd på Commons 
(en) Hey Monday på Discogs 
(en) Hey Monday på MusicBrainz 
(en) Hey Monday på Songkick 
(en) Hey Monday på Last.fm 
(en) Hey Monday på Last.fm 
(en) Hey Monday på AllMusic 
Myspace
MTV profil
Youtube
Tumblr.com Arkivert 8. april 2009 hos Wayback Machine.
Malinalco (kommune)

Malinalco er en kommune syd i delstaten México i Mexico. Kommunen befinner seg omtrent 65 kilometer fra Toluca og grenser mot kommunene Joquicingo, Ocuilán, Zumpahuacán og Tenancingo i delstaten México og i sydøst til delstaten Morelos. Kommunen hadde 25 624 innbyggere i 2010.I tillegg til den største byen Malinalco, befinner det viktige katolske pilegrimsmålet Chalma seg i kommunen. I kommunen ligger også det arkeologiske funnstedet Cuauhtinchan.


== Referanser ==


== Eksterne lenker ==
Kommunens hjemmeside
Stortingets forbruker- og administrasjonskomité

Stortingets forbruker- og administrasjonskomité var en fagkomité på Stortinget fra 1981 til 1993. Komitéledere i løpet av denne tiden var Marit Løvvig og Annelise Høegh, begge fra Høyre.


== Eksterne lenker ==
Medlemsoversikt
Galleriveier

Galleriveier (kinesisk: 棧道) var veier gjennom fjerne og ville fjellområder i Kina. De har sitt navn fra de stedene der de består av solide treplanker som er forankret i uthugde hull på siden av bratte fjellvegger. De er meget interessante i arkeologisk sammenheng.
De mest bemerkelsesverdige førte gjennom Qinlingfjellene og førte mellom elvene Wei- og Hanjiang-dalførene. 
De første galleriveier ble bygget i de stridende staters tid (476 f.Kr.-221 f.Kr.) og ble benyttet av staten Qin da den invaderte statene Shu og Ba. De ble fullt inkorporert i det velsmurte handelsnettet under Han-dynastiet.


== Referanser ==
Malinalco

Malinalco er en landsby og administrativt senter for Malinalco kommune i den meksikanske delstaten México. Landsbyen har 8 045 innbyggere (2010).Navnet Malinalco kommer fra nahuatl Malinalxoch, som betyr «malinalliblomsten». Malinalli er en grasplante.
Malinalco har alltid vært forbundet med magi på grunn av en legende som sier at den var hjembyen til gudinna Malinalxóchil. Nær landsbyen ligger også det arkeologiske funnstedet Cuauhtinchan. I 2010 fikk landsbyen status som «Pueblo Mágico».


== Referanser ==


== Eksterne lenker ==
Offisielt nettsted 
(en) Malinalco – kategori av bilder, video eller lyd på Commons 
(en) Malinalco – galleri av bilder, video eller lyd på Commons 
Malinalco hos Pueblos México
Norbusang (festival)

Norbusang er en barne- og ungdomskorfestival arrangert av den nordiske organisasjonen Norbusam. Festivalen ble arrangert for første gang i Drøbak i 1987, og siden 1991 har den blitt arrangert hvert år helt fram til i dag. Vertsland for festivalen går på omgang mellom de nordiske landene. 


== Liste over Norbusangfestivaler ==
Drøbak, Norge 1987
Helsingfors, Finland 1991
Göteborg, Sverige 1992
Aalborg, Danmark 1993
Gjøvik, Norge 1994
Ekenäs, Finland 1995
Kristianstad, Sverige 1996
Frederikshavn, Danmark 1997
Stavanger, Norge 1998
Grankulla, Finland 1999
Reykjavík, Island 2000
Kalmar, Sverige 2001
Esbjerg, Danmark 2002
Bodø, Norge 2003
Åbo, Finland 2004
Västerås, Sverige 2005
Odense, Danmark, 2006
Garðabær, Island 2007
Drøbak, Norge 2008
Jakobstad, Finland 2009
Malmö, Sverige 2010
Horsnes, Danmark 2011
Reykjavík, Island 2012
Fredrikstad, Norge 2013
Borlänge, Sverige, 2014
Esbo, Finland, 2015
Holstebro, Danmark, 2016
White Aryan Resistance

White Aryan Resistance (WAR) (norsk: Hvit Arisk Motstand) er en nynazistisk grunnlagt og ledet av tidligere Ku Klux Klan leder Tom Metzger. De har hovedkontorer i Kosciusko County. 
Den norske undergruppen Hvit Arisk Motstand ble startet av Tom Tennis, kjent rasist fra Trondheim mens han rekrutterte medlemmer fra videregående skoler i byen i 1994 og 1995. Hans aktivitet ble avslørt av en årvåken tysklærer B. B. Langaas som medførte at den trønderske  og grenen gikk underground og senere samme år oppløst.
Dublin City FC

Dublin City Football Club var en irsk fotballklubb som spilte i FAI Premier Division. 
Klubben ble etablert i 1999 etter en splid i Home Farm FC og den nye klubben het opprinnelig Home Farm Fingal før den endret navn i 2001/02-sesongen. Klubben opphørte i 2006 etter økonomiske problemer.
Dadu

Dadu kan være:

Dadu (Pakistan), en by i provinsen Sind i Pakistan
Dadu (Beijing), en historisk viktig bestanddel av dagens Beijing i Folkerepublikken Kina
Dadu He, en elv i provinsen Sichuan i Kina.
Dadu, indisk dikter
Melkefisk

Melkefisk, (Chanos chanos), (også kalt melkfisk) er en viktig matfisk i Sørøst-Asia og den eneste nålevende arten i slekten Chanos og familien Chanidae. Omtrent sju utdødde arter i ytterligere fem slekter har blitt rapportert.
Melkefisk har et relativt symmetrisk og strømlinjeformet utseende og en stor gaffelformet halefinne. Utvokst kan melkefisk bli inntil 1,7 meter lang, men er som oftest omtrent én meter lang. Fisk som selges i butikker og på markeder er som regel 30-60 cm lange. 
Melkefisken har ikke tenner, og den spiser hovedsakelig alger og virvelløse dyr.
Den forekommer i Det indiske hav og Stillehavet og går gjerne i stim i kystområder og rundt øyer med rev. Yngelen lever i havet i mellom to og tre uker, og vandrer deretter til mangrovesumper, elveos og iblant innsjøer og vender tilbake til havet for å modnes seksuelt og formere seg.
Yngelen samles inn fra elver og ales opp i dammer, der de vokser svært raskt, og selges deretter enten fersk, frossen, hermetisk eller røkt.
Melkefisken er et uoffisielt nasjonalsymbol for Filippinene, der den kalles bangus. Fordi melkefisken er beryktet for å ha mye mer bein enn annen matfisk i landet, har beinfri melkefisk blitt et populært innslag i butikker og på markeder.


== Referanser ==


== Kilder ==
Francisco José Poyato-Ariza, A revision of the ostariophysan fish family Chanidae, with special reference to the Mesozoic forms (Verlag Dr. Friedrich Pfeil, 1996)


== Eksterne lenker ==
(en) Melkefisk – oversikt og omtale av artene i WORMS-databasen 
(en) Melkefisk i Global Biodiversity Information Facility 
(en) Melkefisk hos FishBase 
(en) Melkefisk hos ITIS 
(en) Melkefisk hos NCBI 
(en) Kategori:Chanos chanos – bilder, video eller lyd på Wikimedia Commons 
(en) Chanos chanos – galleri av bilder, video eller lyd på Wikimedia Commons 
Chanos chanos – detaljert informasjon på Wikispecies 
(en) Chanos chanos (Forsskål, 1775) Milkfish - FishBase
(en) Family Chanidae - Milkfish - FishBase
SEAFDEC Informasjon om oppdrettsanlegg for melkefisk
Informasjon om melkefisk fra det filippinske landbruksdepartementet
Melkefiskens taksonomi
Sjúrður Skaale

Sjúrður Skaale (født 8. mars 1967 i Tórshavn) er en færøysk sosialdemokratisk politiker (Jv.). Han har vært valgt til det danske Folketinget fra Færøyene siden 2011.


== Familie og yrkesliv ==
Sjúrður Skaale er sønn av lærerparet Jóannes og Óluva Skaale og gift med psykolog Súsanna O. Skaale. Faren er sønn av borgermester og lagtingsmann Sigfried Skaale, men ble oppfostret av lærer og lagtingsmann Marius Johannesen i Mikladalur. På morssiden er Sjúrður Skaale grandnevø av lagtingsmann Ove Mikkelsen i Vágur.Han har studentereksamen fra Føroya Studentaskúli fra 1987, kandidatutdannelse i statsvitenskap fra Københavns Universitet og Universidad Complutense de Madrid fra 1997 og tilleggsutdannelse i spansk fra Colombia og København. Skaale var journalist i dagsavisene Dimmalætting og Sosialurin 1989–1997 og i TV-kanalen Sjónvarp Føroya 1997–1998. Han var pressetalsmann for Færøyenes regjering 1999–2001 og sekretær for Den nordatlantiske gruppe 2001–2005. De neste årene arbeidet han med reklame, underholdning og som gymnaslærer. Fra TV er han mest kjent for komedien Pipar & Salt, som han lagde sammen med Jákup Veyhe, og for hovedrollen i komedien E elski Førjar fra 2008.


== Politisk arbeid ==
Skaale var medlem av Lagtinget for Tjóðveldi 2008–2011, og satt i Lagtingets kulturkomité. Han var varamedlem av det danske Folketinget 2007–2011, og møtte fast for minister Høgni Hoydal i et halvår i 2008.I 2011 brøt han med Tjóðveldi, etter uenighet om det færøyske grunnlovsforslaget. Etter noen måneder som partiløs gikk han inn i Javnaðarflokkurin. Samme år ble han valgt til Folketinget, hvor han ble formann i utvalget for Færøyene, medlem av delegasjonen til Nordisk råd og varamedlem av det utenrikspolitiske utvalget.


== Referanser ==


== Eksterne lenker ==
(en) Sjúrður Skaale – kategori av bilder, video eller lyd på Commons 
(da) Sjúrður Skaale hos Folketinget